Sanctissimo patri et domino L., Dei gratia summo pontifici et omnibus fidelibus ad quos presens scriptum pervenerit, O., dux Burgundię, salutem. Ad vestram, pater sancte ecclesie omnium que fidelium, volo noticiam pervenire me interfuisse et audisse quando H., Henrici regis Anglie filius, in extremis agens, elegit sibi sepulturam apud Rothomagum, rogans plurimum ut in civitate Rothomagensi in cathedrali ecclesia sepeliretur.